До Кмета

на Община

гр. Тополовград

До Председателя

на ОС – гр. Тополовград

**ОТЧЕТЕН ДОКЛАД**

НА НЧ „САКАР 1928“ – С. ХЛЯБОВО, ОБЩ. ТОПОЛОВГРАД

ЗА ПЕРИОДА 01. 01. 2018 г. – 31. 12. 2018 г.

Всеки народ притежава свои символи на гордост. За нас, българите, читалищата са един от тях. През годините те са съхранявали духа и надеждата за запазване на българското. Уникалната българска организация – читалището, е най-уважаваната културна институция във всяко населено място в страната ни

Читалищното настоятелство на НЧ „Сакар 1928” представя този отчет за дейността си през 2018 г. с цел постигане на максимална публичност, прозрачност и открит диалог с дейците на читалището при постигане на основните цели на нашето сдружение с нестопанска цел в обществена полза, а именно:

1. Развитие и обогатяване на културния живот, социалната и образователната дейност в с. Хлябово;

2. Запазване на обичаите и традициите на родния край;

3. Възпитаване и утвърждаване на националното самосъзнание;

4. Осигуряване на достъп до информация;

През изтеклия период сегашното Настоятелство в състав: Детелина Колева – Председател и членове Янко Младенов и Йордан Динчев и Проверителна комисия в състав Бистра Гърбова, Мария Петкова и Марияна Павлова организираха и следяха за изпълнението на мероприятията, залегнали в плана за дейността на читалището.

В края на изтеклия период направихме успешна пререгистрация на НЧ „Сакар – 1928“ като запазихме Настоятелството, а в състава на Проверителната комисия има промяна – Мария Петкова, Гергана Иванова и Недялка Динчева.

**БИБЛИОТЕЧЕН ФОНД**

През отчетния период продължи библиотечно-библиографското и информационно обслужване на потребителите.

Към библиотечния фонд са проявили интерес 65 читатели (ученици и население) като за дома са взети 1522 книги, в читалня – 1125. Използваната литература е 2647 книги.

Фондът на библиотеката се увеличи благодарение на щедрото дарение на д-р Манчев и г-н Д. Кралев – общо 51 книги.

Библиотечните документи са инвентаризирани и заведени в Книгата за движение на библиотечния фонд.

Библиотеката при читалището е място за социални контакти, учене и забавление. Традиционно библиотеката е в основата на дейността, развиваща се в читалището. Тя е институцията, която съсредоточава в себе си усилията за събирането и организирането на информация с местно значение и осигуряването на широк, равен и демократичен достъп до нея. Подходящо съдействие на всички, които прекрачат прага на НЧ „Сакар 1928“, оказва Секретарят на читалището Дафинка Димитрова.

Читалището кандидатства по програма „Българските библиотеки – съвременни центрове на четене и информираност“, но не бяхме одобрени.

**ДЕЙНОСТИ, РЕАЛИЗИРАНИ ПРЕЗ ОТЧЕТНИЯ ПЕРИОД**

1. Организиране на чествания за Бабин ден, 3-ти март – Национален празник, 8-ми март – Ден на жената, Лазаруване, Великден, 28-ми август – Св. Богородица; Родова среща с изселници от с. Подгорица, общ. Търговище; Коледна седянка – представяне и конкурс на традиционни местни гозби за празника и др. При всички изяви участие взеха Групата за пролетни песни и игри и Младежка коледарска група в съответствие с празника;
2. Организиране на витрини и изложби по случай годишнина от обесването на Васил Левски, Деня на народните будители, баба Марта и др.;
3. Участие в събора „Великден в селото“ на групата за автентичен фолклор и групата за пролетни песни и игри. Благодарение на кмета на селото – г-н Янко Младенов и на спонсори, на празниците Великден и Св. Богородица, участие взеха оркестри за народна музика. За с. Хлябово тези празници много значими;
4. Участие на групата за пролетни песни и игри в събора-надпяване „Св. Троица“ в близост до манастир „Св. Троица“;
5. Тържествено честване на Коледа на площада и из селото с участие на младежката коледарска група.

Много е трудно организирането и поддържането на фолклорните групи към читалището, понеже с всяка изминала година младите хора в селото намаляват – отиват да учат и работят в градовете. Селото се „топи“. Въпреки това се стараем да запазим традициите и фолклора в с. Хлябово.

**МАТЕРИАЛНА БАЗА**

Помещението, предоставено на читалище „Сакар 1928” от община Тополовград, е 92 м2, която се поддържа изключително трудно.

Поради липса на подходяща зала, читалището провежда много свои мероприятия в т.нар. клуб.

Зала за репетиция е необходима и на младежките групи за автентичен фолклор.

Благодарение на СУ „Д-р Петър Берон“, гр. Тополовград, библиотеката ни се сдоби с компютър, макар и стар.

Надяваме се чрез проекти или спонсорство да успеем да подобрим не само техническото оборудване, но и да осигурим нов реквизит за групите за автентичен фолклор, както и да обогатим с допълнителни прояви културния календар на нашето читалище.

**ИЗРАЗХОДВАНИ СРЕДСТВА ЗА ОТЧЕТНИЯ ПЕРИОД:**

- от бюджет 2016 г. – 6926,53 лв., от които 200 лв. за веществена издръжка;

- от бюджет 2017 г. – 7653,94 лв., от които 200 лв. за веществена издръжка;

- от бюджет 2018 г. – 8576,72 лв., от които 200 лв. за веществена издръжка.

Видно е, че средствата, които получаваме, са недостатъчни за развитието на дейностите на читалището. Въпреки това читалищните деятели не са спрели да работят, стремейки се да запазят традициите и обичаите на с. Хлябово, в областта на културата, честванията на календарните и исторически празници според финансите, с които разполагаме.

Уважаеми дами и господа, читалищното дело е един постоянен много динамичен и разнообразен организационен и творчески процес. Ежедневието ни поднася нови и различни възможности за реализация и творчество. Читалищата в България и днес продължават дейността си, изправени пред трудности и предизвикателства за своето развитие и оцеляване.

Ние, деятелите на НЧ „Сакар-1928“, ще продължим да полагаме максимални усилия, за да запазим постигнатото, ще творим и обогатяваме дейността си, ще постигаме нови успехи и ще работим за утвърждаването на читалището като важен културен и информационен институт за хората на с. Хлябово. За да го постигнем, разчитаме на вашата подкрепа, на активността и позитивното съдействие на хлябовци.

Уважаеми дами и господа, читалищното дело е един постоянен много динамичен и разнообразен организационен и творчески процес. Ежедневието ни поднася нови и различни възможности за реализация и творчество. Читалищата в България и днес продължават дейността си, изправени пред трудности и предизвикателства за своето развитие и оцеляване.

Ние, деятелите на НЧ „Сакар-1928“ ще продължим да полагаме максимални усилия, за да запазим постигнатото, ще творим и обогатяваме дейността си, ще постигаме нови успехи и ще работим за утвърждаването на читалището като важен културен и информационен институт за хората на с. Хлябово. За да го постигнем, разчитаме на вашата подкрепа, на активността и позитивното съдействие на хлябовци.

|  |  |
| --- | --- |
| 16. 03. 2019 г.с. Хлябово | Председател: ………………..…/инж. Детелина Колева/ |

поименен състав на:

**НАСТОЯТЕЛСТВО**

1. инж. Детелина Димитрова Колева – Председател
2. Янко Богданов Младенов – член
3. Йордан Петров Динчев

**ПРОВЕРИТЕЛНА КОМИСИЯ**

1. Мария Борисова Петкова
2. Гергана Пенкова Иванова
3. Недялка Николова Динчева